Oorsprong Van Smarte – Louis B Rautenbach Skrywer/Author
Posted on April 16, 2017 April 22, 2017 by Wolfy
Previous PostPrevious Resensie – My Vriend my Broer
Next PostNext Spieël Splinters Gemeenskap herstel rioolaanleg | News24
Gemeenskap herstel rioolaanleg
Die Langkloof-gemeenskap het verlede week die Misgund-rioolaanleg in samewerking met die plaaslike AfriForum-tak self herstel.
Só sê Langkloof-inwoners. Gemeenskaplede het verlede week die Misgund-rioolaanleg in samewerking met die plaaslike AfriForum-tak self herstel. Dit na hulle al meer as vyf jaar vir die Koukamma-munisipaliteit wag om dit te doen. Dié inisiatief het gevolg nadat AfriForum ’n ultimatum aan die munisipaliteit gestuur het om die rioolaanleg te herstel en weer op standaard te bring. Dit het egter op dowe ore geval en die gemeenskap, waaronder boere van Louterwater, genoop om self in te gryp.
“Die terrein was in ’n haglike toestand met geen seku-riteit nie. Ons het dit onder meer ontbos en ’n ingenieur aangestel om die sisteem te herstel,” sê Delarey Rademeyer, voorsitter van die Langkloof-tak.
Die maatskappy, Water Engineering Consult, het ’n verslag saamgestel wat die toestand van Misgund se riool-aanleg omskryf en oplossings uiteensit. Luidens die verslag was daar ’n verstopping in die besinktenk wat verhoed het dat bakterieë, wat vir die verwerking van riool benodig word, gekultiveer kon word.
“AfriForum is van mening dat moderne riolerings-werke deurgaans gemonitor moet word. Daarom het die ingenieurs nie net die aanleg herstel nie, maar die gemeenskap opgelei om dit te onderhou. Met voldoende instandhouding sal die rioolaanleg binne drie weke weer gesuiwerde water lewer,” sê Rademeyer.
Marnus van Staden, AfriForum se provinsiale koördineerder vir die Oos-Kaap, beklemtoon dat die Langkloof-gemeenskap afhanklik is van sy landboubedryf en dat dit een van die min gebiede in Suid-Afrika is waar boerdery die munisipaliteit se hoof ekonomiese sektor is.
“Die munisipaliteit spog graag oor die landboubedryf in die gebied, maar wanneer boere vra vir ondersteuning word hulle geïgnoreer. Ons het geen ander keuse gehad as om self in te tree nie. Daar is tans ook damme wat deur die besproeiingsraad bestuur word om te verseker dat boere hul gewasse veilig kan groei.”
AfriForum gaan die kostes van die herstelwerk van die munisipaliteit terugeis